CELEX: 32016R0626
Language: lv
Date: 2016-04-21 00:00:00
Title: Komisijas Īstenošanas regula (ES) 2016/626 (2016. gada 21. aprīlis) par sausā vājpiena maksimālo iepirkšanas cenu pirmajā atsevišķajā uzaicinājumā iesniegt piedāvājumus saskaņā ar konkursa procedūru, kas sākta ar Īstenošanas regulu (ES) 2016/482

22.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 106/22
            
         KOMISIJAS ĪSTENOŠANAS REGULA (ES) 2016/626
   (2016. gada 21. aprīlis)
   par sausā vājpiena maksimālo iepirkšanas cenu pirmajā atsevišķajā uzaicinājumā iesniegt piedāvājumus saskaņā ar konkursa procedūru, kas sākta ar Īstenošanas regulu (ES) 2016/482
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 16. decembra Regulu (ES) Nr. 1370/2013 par konkrēta atbalsta un kompensāciju noteikšanas pasākumiem saistībā ar lauksaimniecības produktu tirgu kopīgo organizāciju (1) un jo īpaši tās 3. panta 5. punktu,
   tā kā:
   
               (1)
            
            
               Ar Komisijas Īstenošanas regulu (ES) 2016/482 (2) saskaņā ar Komisijas Regulā (ES) Nr. 1272/2009 (3) paredzētajiem nosacījumiem ir sākta sausā vājpiena iepirkšanas konkursa procedūra laikposmam līdz 30. septembrim.
            
         
               (2)
            
            
               Saskaņā ar Regulas (ES) Nr. 1272/2009 19. panta 1. punktu, pamatojoties uz piedāvājumiem, kas saņemti atbilstīgi atsevišķajiem uzaicinājumiem iesniegt piedāvājumus, Komisijai ir jānosaka maksimālā iepirkšanas cena.
            
         
               (3)
            
            
               Ņemot vērā piedāvājumus, kas saņemti pirmajā atsevišķajā uzaicinājumā iesniegt piedāvājumus, būtu jānosaka maksimālā iepirkšanas cena.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Pirmajā atsevišķajā uzaicinājumā iesniegt piedāvājumus sausā vājpiena iepirkšanai saskaņā ar konkursa procedūru, kura sākta ar Īstenošanas regulu (ES) 2016/482 un kurā piedāvājumu iesniegšanas termiņš beidzās 2016. gada 19. aprīlī, maksimālā iepirkšanas cena ir 169,80 EUR/100 kg.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 21. aprīlī
      
         
            Komisijas
         
         
            un tās priekšsēdētāja vārdā –
         
         
            lauksaimniecības un lauku attīstības ģenerāldirektors
         
         Jerzy PLEWA
      
   
   
      (1)  OV L 346, 20.12.2013., 12. lpp.
   
   
      (2)  Komisijas 2016. gada 1. aprīļa Īstenošanas regula (ES) 2016/482, ar ko pārtrauc sausā vājpiena intervences iepirkumus par nemainīgu cenu intervences periodā, kas beidzas 2016. gada 30. septembrī, un sāk konkursa procedūru par iepirkšanu (OV L 87, 2.4.2016., 26. lpp.).
   
      (3)  Komisijas 2009. gada 11. decembra Regula (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē (OV L 349, 29.12.2009., 1. lpp.).